Nu kan du snart skifte Apple Pay ud med MobilePay

I Apple Pay har både Dankort og MobilePay haft en nærmest uovervindelig modstander, når det kommer til mobile betalinger. Men det muligvis til at blive ændret i starten af det nye år. Her er selskabet klar til at lancere en løsning, der gør det muligt selv at bestemme, om du vil bruge Apple Pay eller MobilePay til kontaktløse betalinger på mobilen.

Apple er nemlig blevet tvunget til at åbne for adgang til den såkaldte NFC-chip, der gør klik-og-betal-løsninger muligt. Det, der har gjort det så nemt at betale med Apple Pay. Og MobilePay er lige ved at være klar med en løsning, skriver Børsen.

Selskabet oplyser, at man på samme måde som ved valg af browser, vil kunne vælge MobilePay som standard-betalingsløsning på iPhone i stedet for Apple Pay. Og det er der en god grund til at gøre. MobilePay benytter nemlig kontobetalinger, så der ikke skal betales kortgebyr ved betalinger. Dermed bliver det billigere for butikker – og forhåbentlig i sidste ende forbrugerne.

– Det er en stor sejr, at vi nu kan tilbyde denne løsning. Vi bliver en lokal spiller, der kan konkurrere med de store internationale giganter, siger landechef for Danmark i MobilePay Anette Bøje til Børsen.

Det er EU, der har tvunget Apple til at give andre betalingsløsninger adgang til NFC-chippen. Det bliver også muligt at godkende kontaktløse betalinger via Face ID. Apple mister, med andre ord, alle de fordele, de har på nuværende tidspunkt.

Vipps MobilePay vil allerede inden årsskiftet lancere en identisk funktionalitet i Norge.

Læs mere:

Nu får MobilePay kontaktløse betalinger (12.07.2024).

Apple åbner iPhone for Mobilepay (22.01.2024)

Apple Pay giver seriøst baghjul til MobilePay i butikkerne (22.02.2022)

Nu kan du snart skifte Apple Pay ud med MobilePay